Durruma (Donemiliaga)

Durruma (ofizialki Durruma Donemiliaga/ San Román de San Millán) Arabako herria da, Donemiliagako udalerrikoa.

 Geografia 
Entzia mendilerroaren magalean dago. Hortaz, ohiko abiapuntua da Mirutegi zein Ballo mendietara igotzeko.

 Historia 
Durrumatik Ab Asturica Burdigalam galtzada erromatarra igaro zenez, uste da Antoninoren ibilbideko Alba bera izan daitekeela. Durrumako Albeiurmendi aztarnategiak teoria hori indartzen du. Dena den, Alba gertuko Albeiz herria zela ere proposatu izan da. 

Albeiurmendi aztarnategi erromatarren termetako egituren aztarnak agertu dira, eta sigillata hispanikoaren zati ugari, hipokaustoan erabiltzen ziren motako adreiluak, tejulak eta abar jaso dira. Inguruko galtzada erromatarrari dagokionez, Via de Hispania in Aquitaniam aipatu behar da, Antoninoren Ibilbidean deskribatzen den Ab Asturica Burdigalam-ek Tullonium-etik zetorrena eta lur horiek zeharkatzean, Albatik igaro eta Aracaelira ( Uharte Arakiletik gertu dagoen mansioa) eramaten zuena.

Erromatar garaiko epigrafe ugari agertu dira. Ana Echevarria Arsuaga historialariak Arabako erromatar epigrafia aztertu eta datatu zuen 1984an eta lau nukleo nagusitan banatu zituen, Kontrastakoa, Iruña-Veleiakoa, Luzkando herri hustukoa (Iruraiz-Gaunan) eta Durrumakoak. Geroago, Paquita Saenz de Urturi eta  Andoni Sáenz de Buruagak Durrumako inskripzioak aztertu zituzten 1994an.  

 Erdi Aroa 
Herriaren lehen aipamenak, dokumentuetan, IX. mendekoak dira, Sancti Romani. Donemiliagako Goldean ere, (1025), Sancti Romani izenaz aipatzen da.

 Demografia 

 Garraioa 
Eskualdeko Garraioa sareak linea bat ditu herrian:

 Ondasun nabarmenak 
 Erromatar aztarnak: Durruman erromatar garaiko bederatzi idazkun aurkitu dira. Horietatik zazpi San Roman parrokian daude eta 2 desagertu dira.
 San Roman eliza

 Pertsonaia ezagunak 
 Ernesto Ladrón de Guevara (1950-), politikaria.

 Argazki galeria 

 Erreferentziak 

 Bibliografia 
 Alava, pueblo a pueblo. Jose Luis Sáenz de Ugarte (1983). Caja Provincial de Álava - Arabako Kutxa

 Ikus, gainera 
 Durruma (Askartza)
 Lutbelscottio.

 Kanpo estekak 

Kategoria:Arabako herriak
Kategoria:Donemiliaga
Kategoria:Donemiliagako goldean aipatuak